# Kjære deltaker!

Om litt over en uke møtes vi på Tredalen leirsted, og vi håper du gleder deg like mye som vi gjør! Vi blir nesten 300 deltakere, et godt utgangspunkt for inspirerende erfaringsutveksling og nye vennskap.

Her er viktig informasjon til deg før avreise.

### Utstyr:

* Ta med deg skrivesaker til kursene.
* Ta med tallerken, skål, drikkeflaske, bestikk og krus/kopp. (Viktig!)
* Dagstursekk eller lignende
* Ta med sovepose, liggeunderlag og telt/hengekøye (om ikke annet er avtalt).
* Mye av programmet foregår ute eller i telt, så ha med deg godt med uteklær og regntøy. Det er lovet fint vær, så vi krysser fingrene for at regntøyet blir liggende i sekken!
* Se ellers hvilket utstyr som trengs til aktivitetene du er påmeldt (oversikten kommer i midten av uke 34).
* Badetøy og håndkle (dersom du vil bade)
* Lommelykt eller hodelykt, sitteunderlag og evt. leirbålskappe.
* Og ellers det du trenger for en hyggelig speiderhelg!

### Overnatting

Ledere: Ledere som overnatter i telt, skal gjøre det ved Brottet og litt andre steder utenfor leirområdet. Vi informerer mer om dette ved innsjekk. OBS!Overnattingsområdet er et stykke unna selve Tredalen. Hvis du vil slippe å gå fram og tilbake i løpet av dagen, må du ta med det du trenger for hele dagen i en kjekk sekk. Overnatting i hengekøyer og inne er mulig på selve Tredalen. Førstemann til mølla! Husk å melde fra om behov for overnatting inne til teknisk ansvarlig.

Vandrere: Vi planlegger for at vandrere overnatter ved Rødstua, på selve Tredalen.

OBS! Overnattingsområdene vil være ubevoktet, så ta med deg eventuelle verdisaker på dagen, hvis du er bekymret for dem.

### Mat/servering/spising

Maten blir i god speiderånd, så vær forberedt! (Allergier som er meldt inn så langt, har vi kontroll på.)

Det blir alltid kaffe/te og noen overraskelser underveis.

**Husk å ta med spisesett!**

### Aktiviteter

Aktivitetslistene setter vi opp basert på påmeldingene vi får innen 18. august. Rekker du ikke å velge hva du vil delta på, ikke fortvil. Du kan melde deg på restplasser ved innsjekk på fredag. Husk å komme forberedt, i tilfelle du får plass på kurs som krever spesielt utstyr. Vi har også noen reserveaktiviteter vi setter opp ved behov.

Økter som seilkurs, klatrekurs og kano krever litt utstyr for å delta (se lengre ned). Oversikt over hvem som har fått plass på hvilket kurs, kommer i midten av uke 34.

**Det er viktig at alle tar med klær og utstyr som passer til de kursene de ønsker å delta på:**

* Til kano og seiling er det lurt med ull som innerste lag og vann-/vindtette klær ytterst. IKKE bruk støvler! Vi har redningsvester og ev. annet utstyr som trengs.
* Til klatring (som foregår inne) er det lurt å ha komfortable inneklær.
* Til primitive ildteknikker trenger dere en god kniv, sitteunderlag og turklær.
* Ta med notisbok, drikkeflaske, snacks og tilpassede klær/sko til alle øvrige kurs.

**Strategiøkter**

Vi oppfordrer sterkt til å delta på en av Speiderstyrets økter med påvirkning av strategiarbeidet, som vil holdes i alle øktene. I strategiøkten vil vi gå en runde (bokstavelig talt) med noen viktige spørsmål om tingenes tilstand i forbundet, og vi vil ikke minst diskutere og gi mulighet for å gi innspill til hva som skal være hovedtemaene og målene i Norges speiderforbunds nye strategi, som skal vedtas av Speidertinget 2024. Vel møtt til spennende diskusjoner om hvor vi skal være i 2030!

**Bli med på sirkus!**

I tillegg til aktivitetene og kursene du må melde deg på til vil det være mulig å oppleve og prøve seg på noen sirkusaktiviteter.

**Andre tilbud i helgen:**

Vil du ha en pause mellom slagene, eller har lyst på en opplevelse sammen med andre ledere? Kaffe og te er tilgjengelig til enhver tid. Vannet er deilig på Tredalen, så vi anbefaler et bad i mellom slaga! I tillegg går kyststien gjennom Tredalen, så her kan du gå lengre eller kortere turer, du kommer ikke til å kjede deg!

Det vil ikke være kiosk, men vi kommer til å servere sirkusgodteri i løpet av helgen!

###

### Program

Her er et oppdatert program for helgen (Obs! Endringer kan forekomme underveis):

**Fredag**

| **Klokkeslett** |  | **Vandrere og 16+** |
| --- | --- | --- |
| 18:00 | Matservering | Enkel aktivitet for dem som kommer tidlig |
| 19:00 | Busser ankommer |
| 20:00 | Busser ankommer |
| 21:00 | Intro med SST og nettverk |
| 22:00 |  | Mingling med nettverk |

**Lørdag**

| **Klokkeslett** | **Vandrere+16+** |
| --- | --- |
| 07:45 | Revelje |
| 08:00-10:00 | Frokost og morgensamling |
| 10:00-12:00 | Økt 1 (etter påmelding) |
| 12:00 | Matpause |
| 13:00-15:00 | Økt 2 (etter påmelding) |
| 15:00 | Matpause |
| 16:00-18:00 | Økt 3 (etter påmelding) |
| 18:00 | Fritid/mingletime/nettverkstimen |
| 19:00-21:00 | Festmiddag |
| 21:00 | Felles leirbål/underholdning |

**Søndag**

| **Klokkeslett** | **16+** | **Vandrere** |
| --- | --- | --- |
| 07:45 | Revelje | Revelje |
| 08:00-10:00 | Frokost og morgensamling | Frokost og morgensamling |
| 10:00-12:00 | Økt 4 (etter påmelding) | Felles spill |
| 12:00 | Avslutning med SST og magishow | Avslutning med SST og magishow |
| 13:00 | Lunsj | Lunsj |
| 14:00 | Bussavganger | Bussavganger |

Vi serverer kaffe/te i øktene. Husk å ta med en kopp.

OBS! Det blir barnepass i øktene.

### Transport/reise

#### Alle ankomne blir tatt imot og dirigert til parkeringen og overnattingsområdene når det kommer til innkjøringen til Tredalen (i Sydengveien).

#### Med bil

Parkering på anvist plass, oppfordrer til samkjøring. Vennligst oppdater påmeldingen din i Min speiding med tidspunkt for ankomst.

#### Offentlig transport

Bruk busstopp Bekkene, Vesterøy. Vennligst oppdater påmeldingen din i Min speiding med tidspunkt for ankomst.

#### Fellesbusser på fredag

**Buss 1, Bergen**

 kl. 0700 Bergen bussterminal

 kl. 1030 Lærdal

 kl. 1430 Hønefoss

 kl. 1530 Oslo S. (sjøsiden bak Thon Hotel Opera)

 kl. 1615 Vinterbro

 **Buss 2, Trondheim**

 kl. 1000 Trondheim sentralstasjon

 kl. 1020 Melhus skysstasjon

 kl. 1230 Dombås, Frich`s

 kl. 1515 Lillehammer stasjon

 kl. 1615 Hamar stasjon

 kl. 1745 Oslo Lufthavn Gardermoen

**Buss 3, Oslo**

kl 17:00 Oslo S. (sjøsiden bak Thon Hotel Opera)

kl 17:40 Ås (Shell/E6)

kl 18:00 Mosseporten (Circle K)

#### Returreise på søndag: På søndag vil bussene ha avreise fra Tredalen ca kl. 14:00.

**VIKTIG! Bekreft busspåmeldingen din:** For å kunne sette opp en oversikt over hvem som skal reise fra hvilken holdeplass trenger vi å få en endelig bekreftelse fra deg som har meldt fra et ønske om en bussplass. Vennligst fyll ut [dette enkle skjemaet](https://forms.gle/DjtvkQVKE6J3UqqR8) **innen 21. august kl 12.00!**

**En trygg møteplass**

Det skal være trygt å delta på arrangementer i Norges speiderforbund. Dette er spesielt viktig å huske på når vi har så unge deltakere med som her. Du kan bidra til å gjøre Sirkus 2030 til en hyggelig opplevelse for alle ved å:

* gå foran med et godt eksempel
* bry deg, være nysgjerrig og positiv
* være en god venn (også for dem du ikke kjenner)
* vise forståelse for at vi er forskjellige
* lytte til hva andre har å si
* vise sunn fornuft
* vurdere når og til hva du bruker mobilen i løpet av helgen
* sette grenser og tørre å si ifra

Hvis du skal ta bilder av andre, spesielt hvis du ønsker å dele dem, avklar med vedkommende om det er greit.

**Politiattest**

Voksne eller ungdom som er med mindreårige (under 18 år) eller personer med utviklingshemming på leir eller andre arrangementer over 3 eller flere sammenhengende dager skal fremvise politiattest. Attesten skal fortrinnsvis vises til og registreres av gruppeleder. Har du ikke politiattesten i orden, kan du lese mer på [speiding.no/politiattest](https://speiding.no/politiattest).

### **Spørsmål**

Er det noe uklart, kan dere ta kontakt med:

* Benjamin (prosjektleder) for spørsmål om selve arrangementet og program- benjamin.taftesund@speiding.no
* Svein Otto (teknisk ansvarlig) for spørsmål om transport, mat, overnatting o.l. - svei.otto.aure@speiding.no
* Ksenia (koordinator på forbundskontoret) for spørsmål om påmelding og fakturering - ksenia.sazonova@speiding.no

Vi gleder oss til å se deg!

Hilsen prosjektgruppen og Speiderstyret